გეორგე ჰაჯი

გეორგე ჰაჯი (; დ. ) — რუმინელი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე ევროპის წამყვან საფეხბურთო კლუბებში და რუმინეთის ეროვნულ ნაკრებში. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 80-ე ადგილზე დასახელდა. ითვლება რუმინეთის ყველა დროის საუკეთესო ფეხბურთელად.Placar's 100 Craques do Século. rsssf.com.

საკლუბო კარიერა
ჰაჯი დაიბადა 1965 წლის 5 თებერვალს, რუმინეთის ქალაქ კონსტანცაში. ბავშვობიდანვე გამოირჩეოდა შესანიშნავი ტექნიკითა და საფეხბურთო ინტელექტით. პროფესიონალური კარიერა „ფარულ კონსტანცაში“ დაიწყო, საიდანაც მალევე „სპორტულ სტუდენცესცის“ შეუერთდა.

ჰაჯიმ სწრაფად მიიპყრო ყურადღება თავისი შთამბეჭდავი თამაშით. 1983 წელს გადავიდა „სპორტულ ტუდენცესციში“, სადაც ორი სეზონი გაატარა და 58 მატჩში 14 გოლი გაიტანა. ასეთმა წარმატებულმა გამოსვლამ მას ეროვნული ნაკრებისკენ გაუხსნა კარი, რაც მისი კარიერის მნიშვნელოვან ეტაპად იქცა.

1987 წელს ჰაჯი რუმინეთის ტოპ-კლუბმა, ბუქარესტის „სტიაუამ“ გადაიბირა, რომელთან ერთად ზედიზედ სამჯერ რუმინეთის ჩემპიონის წოდება (1987, 1988, 1989) და რუმინეთის თასი მოიპოვა. ამავე პერიოდში ჰაჯი ევროპული ფეხბურთის ერთ-ერთ ყველაზე ნიჭიერ შემტევ ნახევარმცველად ჩამოყალიბდა.

1989 წელს კლუბი ევროპის ჩემპიონთა თასის ფინალში გავიდა, თუმცა „მილანთან“ დამარცხდა.FCSB 0–4 Milan / European Cup final. 24 May 1989 ჰაჯიმ „სტიაუას“ მაისურით, 76 მატჩში 58 გოლი გაიტანა, რაც ნახევარმცველისთვის შთამბეჭდავი მაჩვენებელია.

1990 წელს მადრიდის „რეალს“ შეუერთდა, რომელიც მისი ტრანსფერით გუნდის გაძლიერებას იმედოვნებდა. მიუხედავად რამდენიმე გამორჩეული მატჩისა, ის ბოლომდე ვერ მოერგო ესპანურ ფეხბურთს და „რეალში“ მხოლოდ ორი სეზონი გაატარა. „რეალში“ ჩატარებულ 64 მატჩში 16 გოლის გატანა მოახერხა და გუნდს ესპანეთის სუპერთასის მოგებაში დაეხმარა (1990).

1992 წელს იტალიურ „ბრეშაში“ გადავიდა, სადაც გუნდს სერია B-ში დაქვეითების შემდეგ, სერია A-ში დაბრუნებაში დაეხმარა. ის გუნდის ლიდერი იყო, თუმცა მისი კალიბრის ფეხბურთელისთვის „ბრეშა“ არ იყო საკმარისად ძლიერი კლუბი.

1994 წელს იოჰან კრუიფის „ბარსელონას“ შეუერთდა, თუმცა თავისი პოტენციალის სრულად გამოვლენა ვერ მოახერხა. მიუხედავად რამდენიმე ბრწყინვალე მატჩისა, მის მიერ „კამპ ნოუზე“ გატარებული პერიოდი მაინცდამაინც წარმატებულად ვერ ჩაითვალა.

1996 წელს თურქეთის „გალათასარაიში“ განაგრძო თამაში, რაც მისი საკლუბო კარიერის საუკეთესო გადაწყვეტილება აღმოჩნდა. აქ ის კლუბის ნამდვილი ლეგენდა გახდა და უამრავი ტიტული მოიგო. ზედიზედ ოთხჯერ გახდა თურქეთის სუპერლიგის გამარჯვებული (1997–2000). ორჯერ მოიპოვა თურქეთის თასი (1999, 2000). 2000 წელს უეფას თასს დაეუფლა, როდესაც „გალათასარაიმ“ ფინალში ლონდონის „არსენალი“ დაამარცხა. იმავე წელს უეფას სუპერთასის გამარჯვებულიც გახდა, როდესაც „გალათასარაიმ“ ფინალში მადრიდის „რეალს“ ანგარიშით 2–1 მოუგო.Real Madrid 1–2 Galatasaray / UEFA Super Cup. 25 August 2000 „გალათასარაიში“ ჰაჯი ნამდვილ კერპად იქცა და მისი საფეხბურთო კარიერის ამ მონაკვეთის გამო დღესაც დიდ პატივისცემას იმსახურებს თურქი გულშემატკივრებისგან.

სანაკრებო კარიერა
ჰაჯიმ რუმინეთის ეროვნულ ნაკრებში 124 მატჩი ჩაატარა და 35 გოლი გაიტანა. საუკეთესო სანაკრებო შედეგი 1994 წლის მსოფლიო ჩემპიონატზე აჩვენა, როდესაც რუმინეთმა მისი კაპიტნობით მეოთხედფინალამდე მიაღწია.Romania v Sweden / Quarter-finals | 1994 FIFA World Cup

სანაკრებო სტატისტიკა
ეროვნული ნაკრებიწელიმატჩიგოლირუმინეთი198350198491198510419868319878219884219898019901121991621992541993511994115199531199681199764199871199942200060ჯამში12435

მიღწევები
საკლუბო
  სტიაუა
 რუმინეთის ჩემპიონი: 1986–87, 1987–88, 1988–89
 რუმინეთის თასის მფლობელი: 1986–87, 1987–88, 1988–89
 უეფა-ს სუპერთასის მფლობელი: 1986
 ევროპის ჩემპიონთა თასის ფინალისტი: 1988–89

  რეალ მადრიდი
 ესპანეთის სუპერთასის მფლობელი: 1990
 ესპანეთის თასის ფინალისტი: 1991–92

  ბარსელონა
 ესპანეთის სუპერთასის მფლობელი: 1994
 ესპანეთის თასის ფინალისტი: 1995–96

  გალათასარაი
 თურქეთის ჩემპიონი: 1996–97, 1997–98, 1998–99, 1999–2000
 თურქეთის თასის მფლობელი: 1998–99, 1999–2000
 თურქეთის სუპერთასის მფლობელი: 1996, 1997
 უეფა-ს თასის მფლობელი: 1999–2000
 უეფა-ს სუპერთასის მფლობელი: 2000

სამწვრთნელო
  გალათასარაი
 თურქეთის თასის მფლობელი: 2004–05

ინდივიდუალური
 ფიფა-ს ასეული (FIFA 100): 2004The FIFA 100. theguardian.com.Pele's list of the greatest. news.bbc.co.uk.Pelé's Choice of 125 Living Players. RSSSF.Fifa names greatest list. news.bbc.co.uk.FIFA 100 – list of the 125 greatest living footballers in 2004 created by Pelé

რესურსები ინტერნეტში

 გეორგე ჰაჯის ოფიციალური საიტი 



სქოლიო

კატეგორია:დაბადებული 1965
კატეგორია:ბრეშის ფეხბურთელები
კატეგორია:გალათასარაის ფეხბურთელები
კატეგორია:1998 წლის მსოფლიო საფეხბურთო ჩემპიონატის ფეხბურთელები
კატეგორია:იუნისეფის კეთილი ნების ელჩები
კატეგორია:უეფას ჩემპიონთა ლიგის საუკეთესო ბომბარდირები
კატეგორია:მადრიდის რეალის ფეხბურთელები
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სერია A-ს ფეხბურთელები
კატეგორია:რუმინელი ფეხბურთელები
კატეგორია:ფიფას 100-ეული
კატეგორია:სუპერლიგის მწვრთნელები
კატეგორია:რუმინეთის საფეხბურთო ჩემპიონატის ფეხბურთელები
კატეგორია:თურქეთის საფეხბურთო სუპერლიგის ფეხბურთელები
კატეგორია:რუმინეთის ნაკრების ფეხბურთელები
კატეგორია:რუმინელი მამაკაცი მწერლები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:1994 წლის მსოფლიო საფეხბურთო ჩემპიონატის ფეხბურთელები
კატეგორია:1996 წლის ევროპის საფეხბურთო ჩემპიონატის ფეხბურთელები
კატეგორია:2000 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 5 თებერვალი
კატეგორია:1990 წლის მსოფლიო საფეხბურთო ჩემპიონატის ფეხბურთელები
კატეგორია:1984 წლის ევროპის საფეხბურთო ჩემპიონატის ფეხბურთელები
კატეგორია:სერია B-ს ფეხბურთელები
კატეგორია:ცოცხალი ადამიანები